Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11698

2006. május 20. 2007/70/II. szám NEMZETKÖZI SZABVÁNYOK I. RÉSZ. MEGHATÁROZÁSOK Ahol a Légijárművek Légialkalmassági Szabványaiban az alábbi fogalmak szerepelnek, azok jelentése a következő Repülőgép (Aeroplane) Erőgép meghajtású, a levegőnél nehezebb légijármű, mely a felhajtóerőt elsősorban azon felületeire ható aerodinamikai reakciók révén nyeri, mely felületek a repülés adott körülményei között rögzített helyzetben maradnak. Légijármű (aircraft) Bármely szerkezet, mely nem a földfelszínre ható levegő reakciójából nyeri a felhajtóerőt. Várható üzemeltetési körülmények (Anticipated operating conditions) Mindazon körülmények, melyeket tapasztalatból ismerünk, vagy melyek reális valószínűséggel bekövetkezhetnek az adott légijármű üzemeltetési élettartama alatt, figyelembe véve a légijármű üzemeltetési fajtáját, és azok a körülmények, melyeket úgy ítélünk meg, hogy kapcsolatban állnak a légkör meteorológiai állapotával, a domborzat alakzataival, a légijármű működésével, a személyzet hatékonyságával és minden egyéb olyan tényezővel, mely a repülés biztonságát érinti. A várható üzemeltetési körülmények nem foglalják magukba az alábbiakat:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes